cyanic-selkie/wikianc huggingface dataset:
ঈশ্বরদী রপ্তানি প্রক্রিয়াকরণ অঞ্চল
রপ্তানি
২০১২-১৩ অর্থবছরের ইপিজেডগুলো থেকে মোট ৪,৮৫৬.৬৮ মিলিয়ন মার্কিন ডলারের পণ্য রপ্তানী করা হয় যা মোট জাতীয় রপ্তানীতে প্রায় ১৮ শতাংশ এবং এসময় ঈশ্বরদী ইপিজেড থেকে মোট ৫৫.৭১ মিলিয়ন মার্কিন ডলারের পণ্য বিদেশে রপ্তানি করা হয়েছে। ২০১৩-১৪ অর্থবছরে মোট ৫,৫২৫.৩০ মিলিয়ন মার্কিন ডলার মূল্যের পণ্য রপ্তানি করেছে ইপিজেডগুলো এবং ঈশ্বরদী ইপিজেড থেকে রপ্তানি হয়েছে ৯৩.১৬ মিলিয়ন মার্কিন ডলারের পণ্য।
বিগত ৬ বছরে বেপজা বিনিয়োগে ১২৯.৫৫%, রপ্তানিতে ১৫৫.৯৫% এবং কর্মসংস্থানের ক্ষেত্রে ১১২.৩০% প্রবৃদ্ধি অর্জন করেছে।
পতেঙ্গা উচ্চ বিদ্যালয়
পতেঙ্গা উচ্চ বিদ্যালয় (Patenga High School) বাংলাদেশের চট্টগ্রাম জেলার সিটি কর্পোরেশন এলাকায় অবস্থিত। ১৯৬২ সালে বিদ্যালয়টি প্রতিষ্ঠিত হয়।
ইতিহাস
বিদ্যালয়টি ১৯৬২ সালে প্রতিষ্ঠিত হয় । প্রাথমিক অবস্থায় বিদ্যালয়টি নিম্ন মাধ্যমিক বিদ্যালয় হিসেবে তার শিক্ষা কার্যক্রম শুরু করলেও পরবর্তীকালে উচ্চ মাধ্যমিক বিদ্যালয় হিসেবে তার শিক্ষা কার্যক্রম পরিচালনা করে। চট্টগ্রামের অন্যতম পুরনো বিদ্যালয় এটি।
বর্ণনা
পতেঙ্গা উচ্চ বিদ্যালয় চট্টগ্রাম জেলার ৪০ নং ওয়ার্ড, পতেঙ্গা থানার অন্তর্গত। বর্তমানে বিদ্যালয়টির ২৩৮ শতাংশ জমির উপর ৪টি দালান রয়েছে পাঠদানের জন্য। এছাড়াও একটি সুবিশাল খেলার মাঠ ও শপিং কমপ্লেক্স রয়েছে বিদ্যালয়টির ।
সৌদি আরবের নারীদের নিরাপত্তা ও অধিকার রক্ষার সংগঠন
সৌদি আরবের নারীদের নিরাপত্তা ও অধিকার রক্ষার সংগঠন হল একটি সৌদি বেসরকারি প্রতিষ্ঠান যা সৌদি আরবের নারীদের সুরক্ষা ও নিরাপত্তা রক্ষার জন্য প্রতিষ্ঠিত। এটা ওইয়াহেজা আল-হুইয়াইদার এবং ফাওযিয়া আল-এউয়নি দ্বারা প্রতিষ্ঠিত, এবং ২০০৭ সালের গাড়ি চালানোর অধিকারকে কেন্দ্র করে গড়ে উঠেছে। প্রতিষ্ঠানটি সৌদি আরবে সরকারিভাবে নিবন্ধিত নয়, এবং তাদের প্রকাশ্য সভার ক্ষেত্রে সরকারি নিষেধাজ্ঞা রয়েছে। ২০০৭ সালে এক সাক্ষাৎকারে, আল-হুইয়াইদার তাদের লক্ষ্যগুলোর বর্ণনা দিয়েছিলেন এভাবে:
সংগঠনটিতে অনেকগুলো লীগ থাকবে, প্রতিটি আলাদা আলাদা ক্ষেত্র অথবা লক্ষ্য নিয়ে কাজ করবে... শরিয়া আদালতে মেয়েদের প্রতিনিধিত্ব; মেয়েদের বিয়ের [ন্যূনতম] বয়ঃসীমা নির্ধারণ; সরকারি মহলে মেয়েদের প্রবেশ এবং সরকারি নীতি নির্ধারণের ক্ষেত্রে নিজেদের স্বার্থ সংরক্ষণ ;ঘরের মেয়েদের উপর শারীরিক অথবা মানসিক নির্যাতন বন্ধ এবং তাদেরকে কাজ,পড়াশোনা হতে বাধাপ্রাপ্ত হওয়া হতে অথবা জোরপূর্বক বিবাহবিচ্ছেদের হাত থেকে বাঁচানো…
সংগঠনটি নারীদের গাড়ি চালানোর অধিকার সম্পর্কিত পিটিশন নিয়ে বাদশা আব্দুল্লার নিকট জড়ো হওয়ার মাধ্যমে তাদের কর্মসূচী শুরু করে, যদিও এতে কোনো ফলাফল আসেনি।
২০০৮ সালে প্রতিষ্ঠানটি "নারী নির্যাতনকে না বলুন" নামের প্রচারণা শুরু করে। এক্ষেত্রে সৌদি মহিলাদের কাছ থেকে তাদের অত্যাচারিত ও নির্যাতিত হওয়ার কাহিনি রেকর্ড করা হয়েছিল, এবং তাদের পরিচয় সম্পূর্ণ গোপন রেখে ইউটিউবে রেকর্ডগুলোকে সংরক্ষণ করা হয়েছিল। সংগঠনটি এটাকে নির্যাতিতদের কথা বলার সুযোগ হিসেবে প্রচার করে ।
নুসরাত ইমরোজ তিশা
নুসরাত ইমরোজ তিশা (জন্ম: ২০ ফেব্রুয়ারি ১৯৮৯) বাংলাদেশের একজন জনপ্রিয় মডেল ও অভিনেত্রী। টিভি নাটকের মাধ্যমে তিনি তার অভিনয় জীবন শুরু করেন। তবে গান দিয়েই শুরু হয়েছিল তিশার পথচলা। খুব অল্প সময়ের মধ্যে তিনি সকল শ্রেণীর দর্শকদের কাছে অত্যন্ত জনপ্রিয় হয়ে উঠেন। তিনি বিভিন্ন টিভি বিজ্ঞাপন ও নাটকে নিয়মিত অভিনয় করছেন। পাশাপাশি কিছু চলচ্চিত্রেও কাজ করেছেন। তার অভিনীত উল্লেখযোগ্য চলচ্চিত্রসমূহ হল নাট্যধর্মী থার্ড পারসন সিঙ্গুলার নাম্বার (২০০৯), টেলিভিশন (২০১২), ক্রীড়া নাট্যধর্মী অস্তিত্ব (২০১৬), নাট্যধর্মী ডুব (২০১৭) এবং হালদা (২০১৭)। অস্তিত্ব চলচ্চিত্রে অভিনয় করে তিনি শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার অর্জন করেন। এছাড়া তিনি ১০টি মেরিল-প্রথম আলো পুরস্কার অর্জন করেছেন।
প্রাথমিক জীবন
১৯৯৫ সালে নতুন কুঁড়ি প্রতিযোগিতায় প্রথম স্থান পাওয়া তিশার মিডিয়া জগতে পদার্পণ টেলিভিশনের মাধ্যমেই। শিশুশিল্পী হিসেবে মূলত গান করতেন। ১৯৯৭ সালে অনন্ত হীরার সাতপেড়ে কাব্য নামে একটি নাটকে শিশুশিল্পী হিসেবে শখের বশে অভিনয়ের মাধ্যমে অভিনয় জগতে পদার্পণ করেন। ২০০৩ সাল থেকে অভিনয় ও মডেলিং ব্যস্ত হয়ে পড়েন তিনি। তিশা এঞ্জেল ফোর নামের একটি ব্যান্ড দলও গঠন করেছিলেন।
কর্মজীবন
১৯৯৮ সালে সাত প্রহরের কাব্য নাটক দিয়ে তিশার টেলিভিশন পর্দায় অভিষেক হয়। নাটকটি রচনা করেন অনন্ত হীরা এবং পরিচালনা করেন আহসান হাবীব।
২০১৪ সালে তিনি দীর্ঘ ৬ বছর পর টেলিভিশন বিজ্ঞাপনে কাজ করেন। তাকে স্কয়ারের একটি পণ্যের বিজ্ঞাপনে সঙ্গীতশিল্পী তাহসানের বিপরীতে দেখা যায়। ২০১৬ সালে তার অভিনীত দুটি মূলধারার বাণিজ্যিক চলচ্চিত্র মুক্তি পায়। ৬ই মে মুক্তি পাওয়া অস্তিত্ব চলচ্চিত্রে তিনি একজন বুদ্ধি প্রতিবন্ধী কিশোরী চরিত্রে অভিনয় করেন। অনন্য মামুন পরিচালিত এই ছবিতে তার বিপরীতে ছিল আরিফিন শুভ। শুভর সাথে তিনি পূর্বে ফারুকী পরিচালিত ওয়েটিং রুম টেলিছবিতে অভিনয় করেছিলেন। অন্যদিকে অপর চলচ্চিত্র রানা পাগলা: দ্য মেন্টাল-এ তিনি শাকিব খানের বিপরীতে অভিনয় করেন। অস্তিত্ব চলচ্চিত্রে তার কাজের জন্য ৪১তম জাতীয় চলচ্চিত্র পুরস্কার আয়োজনে তিনি কুসুম শিকদারের সাথে যৌথভাবে শ্রেষ্ঠ অভিনেত্রীর পুরস্কার অর্জন করেন। ২০১৭ সালে মোস্তফা সরয়ার ফারুকীর বহুল আলোচিত ডুব চলচ্চিত্রে একজন স্বনামধন্য পরিচালকের কন্যা চরিত্রে কাজ করে তিনি প্রশংসিত হন। এতে তার বাবার চরিত্রে অভিনয় করেন ইরফান খান। একই বছর তিনি হালদা নদী নিয়ে সচেতনতামূলক হালদা চলচ্চিত্রে হাসু চরিত্রে অভিনয় করে প্রশংসা অর্জন করেন।
২০১৮ সালে ভালোবাসা দিবস উপলক্ষ্যে সাগর জাহান নির্মিত একটি মধ্যবিত্ত ফ্রিজের গল্প নাটকে তাকে তাহসানের বিপরীতে দেখা যায়। তিনি ফারুকী নির্মিত ডাবর মেথি আমলা হেয়ার অয়েলের বিজ্ঞাপনে কাজ করেন। এই বছর সেপ্টেম্বর মাসে তিনি ও অভিনেতা চঞ্চল চৌধুরী মুঠোফোন সেবাদানকারী কোম্পানি রবি আজিয়াটা লিমিটেডের শুভেচ্ছাদূত হন এবং আটটি বিজ্ঞাপন চিত্রে কাজের জন্য চুক্তিবদ্ধ হন। তিনি বাংলা ভাষা আন্দোলন নিয়ে নির্মিত তৌকীর আহমেদের ফাগুন হাওয়ায় (২০১৯) ছবিতে সিয়াম আহমেদের বিপরীতে অভিনয় করেন।
ব্যক্তিগত জীবন
right|thumb|বাংলাদেশের জনপ্রিয় চিত্রনায়িকা তিশা ও স্বামী মোস্তফা সরয়ার ফারুকী
ব্যক্তিগত জীবনে তিশা ২০১০ সালের ১৬ জুলাই টিভি ও চলচ্চিত্র পরিচালক মোস্তফা সরয়ার ফারুকীর সাথে বিবাহবন্ধনে আবদ্ধ হন। দম্পতির ইলহাম নুসরাত ফারুকী নামে একটি কন্যা সন্তান রয়েছে। ২০১৪ সালের অক্টোবরে ঢাকার স্কয়ার হাসপাতালে তিশার অ্যাপেনডিসাইটিসের অস্ত্রোপচার হয়।
তিশা সামাজিক যোগাযোগ মাধ্যম থেকে বিচ্যুত ছিলেন। এতে তার ভুয়া অ্যাকাউন্ট থেকে ভক্তরা প্রতারিত হচ্ছিল। তাই তিনি ২০১৬ সালের নভেম্বরে তার একটি ফেসবুক অ্যাকাউন্ট খোলেন। অ্যাকাউন্টটি পরিচালনা করে পপকর্ন ডিজিটাল।
তিশা চলচ্চিত্র দেখতে পছন্দ করেন। তার প্রিয় চলচ্চিত্র হল ন্যাটালি পোর্টম্যান অভিনীত ব্ল্যাক সোয়ান। এছাড়া স্টিল অ্যালিস চলচ্চিত্রে জুলিঅ্যান মুরের করা চরিত্রটি তার পছন্দের চরিত্র।
আফগানিস্তান সরকার
আফগান তালেবান সরকার যা আনুষ্ঠানিকভাবে আফগানিস্তান ইসলাম আমিরাত নামে পরিচিত হল, তালেবানের নেতৃত্বাধীন আফগানিস্তানের কেন্দ্রীয় সরকার। এটি একটি আমিরাত, যার রাজনৈতিক ক্ষমতা একজন আমির ও তার উপদেষ্টা শুরা কমিটির হাতে ন্যস্ত থাকে এবং তারা সম্মিলিতভাবে নেতৃত্ব পরিষদ বা সুপ্রিম কাউন্সিল নামে পরিচিত। নেতৃত্ব পরিষদ পরস্পর পরামর্শক্রমে সমস্ত প্রধান নীতিগত সিদ্ধান্ত নেয় এবং তারপর তা দেশের সিভিল সার্ভিস ও বিচার বিভাগ দ্বারা বাস্তবায়িত হয়। আফগানিস্তান একটি ইসলামি রাষ্ট্র হওয়ায় এর শাসন ব্যবস্থা শরিয়ার উপর ভিত্তি করে পরিচালিত হয়, যা তালেবান ব্যাপক সামাজিক ও সাংস্কৃতিক নীতির মাধ্যমে কঠোরভাবে প্রয়োগ করে।
আফগানিস্তান নিজের ইতিহাসে বিভিন্নভাবে রাজতন্ত্র, প্রজাতন্ত্র ও আমিরাত হিসাবে শাসিত হয়েছে। বর্তমান আমিরাত সরকার ২০০১ সালে ক্ষমতাচ্যুত হওয়ার পর ২০২১ সালে পশ্চিমা-সমর্থিত ইসলামি প্রজাতন্ত্রের বিরুদ্ধে বিশ বছরের বিদ্রোহে তালেবানের বিজয়ের মাধ্যমে পুনরায় ক্ষমতায় আসে।
বর্তমান সরকার এখনো আন্তর্জাতিক স্বীকৃতি পায়নি এবং এর একটি সুস্পষ্ট সাংবিধানিক ভিত্তি এখনো গড়ে ওঠেনি। তালেবান অদূর ভবিষ্যতে একটি সাংবিধানিক কমিশন গঠনের পরিকল্পনা ঘোষণা করেছে। এটি ১৯৬৪ সালের রাজতন্ত্রের সংবিধানকে অন্তর্বর্তীকালীন সময়ে ব্যবহার করছে বলে দাবি করে। এটিকে শরিয়া আইনের সাথে সঙ্গতিপূর্ণ হওয়ার জন্য সংশোধন করা হয়েছে। ক্ষমতায় আসার পর থেকে এটি অর্থনৈতিক সংকট, আন্তর্জাতিক বিচ্ছিন্নতা, পূর্বের সরকার দলীয় সন্ত্রাসবাদ ও বিদ্রোহ এবং প্রাকৃতিক বিপর্যয়ের বিরুদ্ধে শক্তিশালী মোকাবেলা করছে।
পাকিস্তানের জাতীয় পরিষদের স্পিকার
ভূমিকা এবং দায়িত্ব
জাতীয় পরিষদের স্পিকারের কার্যালয় পাকিস্তানের সংবিধানের তৃতীয় খণ্ডের অধ্যায় ২-এর অনুচ্ছেদ ৫৩ দ্বারা তৈরি করা হয়েছে:
"After a general election, the National Assembly shall, at its first meeting and to the exclusion of any other business, elect from amongst its members a Speaker and a Deputy Speaker and, so often as the office of Speaker or Deputy Speaker becomes vacant, the Assembly shall elect another member as Speaker or, as the case may be, Deputy Speaker."
ইতিহাস
পাকিস্তানের জাতীয় পরিষদের প্রথম স্পিকার/সভাপতি মোহাম্মদ আলী জিন্নাহ ১১ আগস্ট ১৯৪৭ তারিখে পাকিস্তান গণপরিষদ দ্বারা সর্বসম্মতিক্রমে নির্বাচিত হন। তিনি ১১ আগস্ট থেকে ১৯৪৮ সালের ১১ সেপ্টেম্বর তার মৃত্যু পর্যন্ত দায়িত্ব পালন করেন। গণপরিষদের সহ-সভাপতি মৌলভি তমিজউদ্দিন খান তখন সভাপতি নির্বাচিত হন যিনি সেই পদে দুটি পৃথক মেয়াদে দায়িত্ব পালন করেন। পাকিস্তানের ইতিহাসে শুধুমাত্র দুজন স্পিকার প্রধানমন্ত্রী হয়েছেন, জুলফিকার আলী ভুট্টো যিনি ১৪ এপ্রিল ১৯৭২ থেকে ১৫ আগস্ট ১৯৭২ পর্যন্ত স্পিকার হিসেবে দায়িত্ব পালন করেছিলেন এবং ইউসুফ রাজা গিলানি যিনি ১৭ অক্টোবর ১৯৯৩ থেকে ১৬ ফেব্রুয়ারি ১৯৯৭ পর্যন্ত দায়িত্ব পালন করেছিলেন। বর্তমান স্পিকার রাজা পারভেজ আশরাফ পূর্বে ২০১২ থেকে ২০১৩ পর্যন্ত প্রধানমন্ত্রী হিসাবে দায়িত্ব পালন করেছিলেন।
স্পিকারদের তালিকা
জাতীয় পরিষদের স্পিকারদের তালিকা
পাকিস্তানের জাতীয় পরিষদের স্পিকার ও সভাপতিদের নাম এগুলি।
আবদুল মালেক (বীর প্রতীক)
আবদুল মালেক (জন্ম: অজানা - মৃত্যু: ২০০৫) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
আবদুল মালেকের জন্ম ব্রাহ্মণবাড়িয়া জেলার পৌর এলাকার গুকর্ণ মহল্লায়। তার বাবার নাম করম উদ্দিন এবং মায়ের নাম পংখিরাজ বেগম। তার দুই স্ত্রী। প্রথম স্ত্রীর নাম ফাতেমা বেগম। প্রথম স্ত্রী মারা যাওয়ার পর তিনি আংগুরা বেগমকে বিয়ে করেন। তাদের সাত ছেলে চার মেয়ে।
কর্মজীবন
আবদুল মালেক চাকরি করতেন ইপিআরে। ১৯৭১ সালে কর্মরত ছিলেন যশোর ইপিআর সেক্টরে। মুক্তিযুদ্ধ শুরু হলে তিনি যুদ্ধে যোগ দেন। যশোরে প্রতিরোধযুদ্ধ শেষে ভারতে আশ্রয় নেন। পরে যুদ্ধ করেন ৮ নম্বর সেক্টরে। যশোর জেলায় সংঘটিত বিভিন্ন যুদ্ধে তার বাবা অংশ নেন।
মুক্তিযুদ্ধে ভূমিকা
যশোর সেক্টরের ইপিআররা মূলত দুটি ভাগে ভাগ হয়ে প্রতিরক্ষা ব্যূহ রচনা করে। হাবিলদার তফাজ্জল আলীর নেতৃত্বে ৩২ জনের একটি দল যশোরের সন্ন্যাসদীঘিতে এবং আবদুল মালেক ৬০ জন ইপিআর নিয়ে সেক্টর প্রতিরক্ষায় রইলেন। ১ এপ্রিল আবদুল মালেক, আবদুল আউয়াল এবং মজিবুল্লাহ পাঠান ভারত থেকে সাহায্যের প্রত্যাশায় বেনাপোল হয়ে ভারতে যান। কিন্তু ভারত থেকে আশানুরূপ সাহায্য না পাওয়ায় তারা ফিরে আসেন। ৩ এপ্রিল থেকে পাকিস্তান বাহিনী যশোরে মুক্তিযোদ্ধাদের বিভিন্ন অবস্থানে ব্যাপকভাবে কামানের গোলা নিক্ষেপ করতে থাকে। পাকিস্তান সেনাবাহিনীর ব্যাপক আক্রমণে মুক্তিযোদ্ধারা পিছে হটতে বাধ্য হন। মুক্তিযোদ্ধাদের সমগ্র দল একে অপরের থেকে বিচ্ছিন্ন হয়ে পড়ে। একটি দল হাসান উদ্দিন আহমদের নেতৃত্বে নড়াইলের দিকে, অপর দল ঝিকরগাছার দিকে হটতে থাকে। ৬ এপ্রিল যশোরের নিয়ন্ত্রণ পাকিস্তান সেনাবাহিনীর হাতে চলে যায়। ঝিকরগাছায় হটে আসা মুক্তিযোদ্ধা দলের সার্বিক নেতৃত্বে ছিলেন আবদুল মালেক। ১২ এপ্রিল যশোর-বেনাপোল সড়কের লাউজানিতে এবং ২৪ এপ্রিল কাগজপুকুরে পাকিস্তান সেনাবাহিনীর সঙ্গে মুক্তিযোদ্ধাদের ভয়াবহ যুদ্ধ হয়। এই যুদ্ধে আবদুল মালেক প্রত্যক্ষভাবে অংশ নেন।
লুইস ফন খাল
অ্যালয়সিয়াস পাউলাস মারিয়া ফন গাল, যিনি লুইস ফন গাল নামে পরিচিত (জন্ম ৮ আগস্ট ১৯৫১), একজন ডাচ ফুটবল ম্যানেজার যিনি বর্তমানে ইংলিশ ক্লাব ম্যানচেস্টার ইউনাইটেডের ম্যানেজার হিসেবে দায়িত্ব পালন করছেন। এর পুর্বে তিনি আয়াক্স, বার্সেলোনা, এজেড, বায়ার্ন মিউনিখ, এবং নেদারল্যান্ডস জাতীয় দলের ম্যানেজারের দায়িত্ব পালন করেছেন।
কোচিং ক্যারিয়ারের পুর্বে, ফন গাল একজন মধ্যমাঠের খেলোয়াড় হিসেবে রয়াল অ্যান্টউয়ার্প, টেলস্টার, স্পারটা রটারডাম এবং এজেড এ খেলেছেন।
আলেক্সান্দ্‌র নেভ্‌স্কি
সন্ত আলেক্সান্দ্‌র ইয়ারোস্লাভিচ নেভ্‌স্কি (Алекса́ндр Яросла́вич Не́вский; ; ১২ মে ১২২১ – ১৪ নভেম্বর ১২৬৩) ছিলেন নভগোরদের যুবরাজ (১২৩৬-৫২), কিয়েভের মহা যুবরাজ (১২৩৬-৫২) এবং ভ্লাদিমিরের মহা যুবরাজ (১২৫২-৬৩)। তিনি কিয়েভান রুস ইতিহাসের সবচেয়ে বিপর্যস্ত সময়ের শাসক ছিলেন।
সন্ত আলেক্সান্দ্‌র ছিলেন ভসেভলদের পৌত্র এবং মধ্যযুগীয় রুস ধর্মের অন্যতম প্রধান ব্যক্তিত্ব। জার্মান ও সুইডিশ আক্রমণকারীদের বিরুদ্ধে তার সেনাবাহিনীর বিজয়ের ফলে তিনি কিংবদন্তি পর্যায়ে চলে যান। তিনি ১৫৪৭ সালে মেত্রোপলিত মাকারিয়াস কর্তৃক রুশ গোঁড়বাদী গির্জার সন্ত হিসেবে সিদ্ধপ্রাপ্ত হন।
শৈশব ও যৌবন
নেভ্‌স্কি ১২২১ সালের ১২ মে রাশিয়ার পেরেস্লাভ্ল-জালেস্‌স্কিতে জন্মগ্রহণ করেন। তিনি যুবরাজ ইয়ারোস্লাভ ভসেভলদভিচ ও রস্তিস্লাভা মস্তিস্লাভ্‌নার দ্বিতীয় পুত্র। তার মাতা মস্তিস্লাভ্‌না যুবরাজ মস্তিস্লাভ মস্তিস্লাভিচের কন্যা। আলেক্সান্দ্‌রের ভ্লাদিমিরের সিংহাসন দাবী করার কোন সুযোগ ছিল না। ১২৩৬ সালে নভগরদের বাসিন্দারা তাকে নভগরদের যুবরাজ হওয়ার জন্য ডেকে পাঠায়, এবং সুইডিশ ও জার্মান আক্রমণকারীদের থেকে উত্তরপশ্চিম অঞ্চলকে রক্ষার জন্য সেনাবাহিনীর প্রধান হওয়ার আমন্ত্রণ জানায়।
রাজনৈতিক জীবন
thumb|নেভ্‌স্কি রোমান পোপের দূতকে স্বাগত জানাচ্ছেন।
লিভোনিয়ার আক্রমণের পর নেভ্‌স্কি রাশিয়ার উত্তরপশ্চিম অঞ্চলকে শক্তিশালী করতে শুরু করেন। তিনি নরওয়েতে তার দূত প্রেরন করেন এবং ১২৫১ সালে রাশিয়া ও নরওয়ের মধ্যে প্রথম শান্তি চুক্তি সাক্ষরিত হয়। নেভ্‌স্কি তার সৈন্য নিয়ে ফিনল্যান্ডে যান এবং সুইডিশদের তাড়াতে সফল হন। সুইডিশরা পরে ১২৫৬ সালে বাল্টিক সাগরে আরেকটি প্রতিরোধের প্রচেষ্টা করেছিল। নেভ্‌স্কি সতর্ক ও দূরদর্শী রাজনীতিবিদ হিসেবে নিজেকে প্রমাণ করেন। তিনি রাশিয়া ও গোল্ডেন হোর্ডের মধ্যে যুদ্ধের লক্ষ্যে রোমান কুরিয়ার প্রচেষ্টা ব্যর্থ করে দেন কারণ তিনি বুঝতে পারেন তারা যেহেতু তখন শক্তিশালী, তাতারদের সাথে এই যুদ্ধ কোন ফল বয়ে আনবে না। ইতিহাসবেত্তাগণ মঙ্গোলদের সাথে নেভ্‌স্কির আচরণের ব্যাপারে নিশ্চিত নয়। তিনি হয়ত ভেবেছিলেন ক্যাথলিকবাদ খানদের প্রতি শ্রদ্ধা জানানোর চেয়েও বড় হুমকি, যেখানে স্লাভ ধর্ম ও সংস্কৃতিতে খানদের কম আগ্রহ রয়েছে। বিতর্ক রয়েছে যে তিনি ইচ্ছাকৃতভাবেই উত্তর স্লাভ পৌরসভা ও শহর রাজ্যসমূহ মঙ্গোলদের অধীনে মিত্ররাজ্য করে রেখেছিলেন যাতে তিনি তার আত্মমর্যাদা অক্ষুণ্ন রাখতে পারেন এবং হোর্ডদের বন্ধু ভেবে তাকে কেউ আক্রমণ করবে না। নেভ্‌স্কি তার কর্তৃত্ব জোরদার করার চেষ্টা করেন এবং একই সাথে দেশে মঙ্গোল বিরোধী বিপ্লব দমন করেন।
ভ্লাদিমিরের মহা যুবরাজ
সারতাক খানের সাথে তার বন্ধুত্বের ফলে ১২৫২ সালে নেভ্‌স্কিকে ভ্লাদিমিরের মহা যুবরাজ করা হয়। এক দশক পরে নেভ্‌স্কি গোল্ডেন হোর্ডের রাজধানী সারাই থেকে ফিরার পথে ভোলগা নদীর তীরবর্তী গরোদেৎস শহরে মারা যান। মৃত্যুর পূর্বে তিনি সন্ন্যাস ব্রত গ্রহণ করেন এবং তার ধর্মীয় নাম রাখা হয় আলেক্সেই।
বিবাহ ও সন্তানাদি
নভগোরদ প্রথম কালক্রম অনুসারে, আলেক্সান্দ্‌র ১২৩৯ সালে পোলাৎস্ক ও ভিতেব্‌স্কের যুবরাজ ব্রিয়াচেস্লাভ ভাসিকোভিচের কন্যাকে বিয়ে করেন। এই বইতে তার নাম উল্লেখ করা হয় নি। বংশ সংক্রান্ত নামের তালিকা থেকে জানা যায় তার নাম পারস্কেভিয়া বা আলেক্সান্দ্রা (সম্ভবত প্রথমটি জন্মনাম ও দ্বিতীয়টি বিবাহোত্তর নাম)। তাদের পাঁচ সন্তান ছিল।
নেভ্‌স্কি তার মৃত্যুর কিছুদিন পূর্বে ভাসিলিসা বা ভাসাকে বিয়ে করেন। তাদের কোন সন্তান ছিল না।
উত্তরাধিকার
পশ্চিম সীমান্তের জন্য আলেক্সান্দ্‌রের কয়েকটি নীতি তার নাত-জামাই পস্কোভের দোমান্তাসও গ্রহণ করেছিলেন।
ত্রয়োদশ শতাব্দীর শেষের দিকে ঝিতিয়ে আলেক্সান্দ্রা নেভ্‌স্কগা (আলেক্সান্দ্‌র নেভ্‌স্কির জীবনী) নামে একটি ইতিবৃত্তের সংকলন করা হয়, যেখানে তাকে একজন আদর্শ যুবরাজ-সেনা এবং রাশিয়ার রক্ষাকর্তা হিসেবে চিত্রিত করা হয়েছে।
আলেক্সান্দ্‌রের তেউতোনিক নাইটদের বিপক্ষে বিজয়ের কাহিনী নিয়ে ১৯৩৮ সালে বিখ্যাত সোভিয়েত পরিচালক সের্গেই আইজেনস্টাইন তার জীবনের অন্যতম সমাদৃত চলচ্চিত্র আলেক্সান্দ্‌র নেভ্‌স্কি নির্মাণ করেন। এই চলচ্চিত্রের সঙ্গীতের সুর করেন সের্গেই প্রকফিয়েভ। বরফ আচ্ছ্বাদিত স্থানে যুদ্ধের দৃশ্যটির জন্য চলচ্চিত্রটি এখনো স্মরণীয় হয়ে আছে। এই দৃশ্যটি পরবর্তীতে আরও অনেক চলচ্চিত্রকে অনুপ্রাণিত করেছে। এই চলচ্চিত্রে নেভ্‌স্কি বেশ কিছু রুশ প্রবাদ ব্যবহার করেন, যার মাধ্যমে বুঝানো হয়েছে নেভ্‌স্কির পুরোপুরি রুশ ঐতিহ্যের সাথে যোগসূত্র রয়েছে।
thumb|[[আলেক্সান্দ্‌র নেভ্‌স্কি ক্যাথিড্রাল, সোফিয়া।]]
সন্ত আলেক্সান্দ্‌র নেভ্‌স্কির নাম রাশিয়ার সীমান্তের বাইরেও ছড়িয়ে পরে এবং তাকে উৎসর্গ করে বেশ কিছু ক্যাথিড্রাল ও চার্চ নির্মিত হয়, যার মধ্যে উল্লেখযোগ্য হল বুলগেরিয়ার সোফিয়ার পাত্রিয়ার্চাল ক্যাথিড্রাল, আজারবাইজানের বাকুর আলেক্সান্দ্‌র নেভ্‌স্কি ক্যাথিড্রাল ও এস্তোনিয়ার তাল্লিনের আলেক্সান্দ্‌র নেভ্‌স্কি ক্যাথিড্রাল।
২০০৮ সালের সেপ্টেম্বরে কমেরসান্ত সংবাদপত্রে প্রতিবেদন প্রকাশ হয় যে দর্শকদের ভোটে সন্ত আলেক্সান্দ্‌র নেভ্‌স্কি রাশিয়ার ইতিহাসের প্রধান বীরের স্বীকৃতি লাভ করেছেন। ২০০৮ সালে ডিসেম্বরে নেম অব রাশিয়া টেলিভিশনের জরিপে তাকে সর্বশ্রেষ্ঠ রুশ ব্যক্তি বলে অভিহিত করা হয়েছে।
কুদামা ইবনে মাজউন
কুদামা ইবনে মাজউন (মৃত্য-৩৬ হিজরি) মুহাম্মাদের একজন সাহচার্য ও বদরের যুদ্ধে অংশগ্রহণকারী সাহাবা ছিলেন। তিনি বাহরাইনের গভর্নর হিসাবে দায়িত্ব পালন করেন। বিশিষ্ট সাহাবা উসমান ইবনে মাজউন তার ভাই ছিলেন।
নাম ও বংশ পরিচয়য়
কুদামা ইবনে মাজউন এর ডাক নাম ছিল কুদামাহ,আবু উমার। তার পিতার নাম মাজউন ইবন হাবীব এবং মায়ের নাম সুখাইলা বিনতুল আনবাস। ।তিনি কুরাইশ বংশের বনী জুমাহ শাখার সন্তান। উমারের বোন সাফিয়্যা বিনতুল খাত্তাব তার স্ত্রী।
ইসলাম গ্রহণ ও হিজরত
কুদামাহ ইসলামের সূচনা লগ্নেই ইসলাম গ্রহণ করেন। আবু বকর সিদ্দীকের আহবানে যে সকল ব্যক্তি ইসলাম গ্রহণ করেন কুদামা ইবনে মাজউন তার ভাইদ্বয় উসমান ইবন মাজউন ও আবদুল্লাহ ইবনে মাজউন অন্যতম। কুদামা দুইবার হিজরত করেন। প্রথমবার দুই ভায়ের সাথে প্রথমে হাবশায় হিজরত করেন। অতঃপর মক্কাবাসীরা সকলে ইসলামের দীক্ষা নিয়েছে এমন একটি মিথ্যা গুজব শুনে অনেকে হাবশা থেকে মক্কায় প্রত্যাবর্তন করেন। এই প্রত্যাবর্তনকারীদের মধ্যে কুদামাহও ছিলেন।
কুদামাহ হাবশা থেকে ফিরে মক্কায় বসবাস করতে থাকেন। বদর যুদ্ধের পূর্বে দ্বিতীয়বার আবার মদীনায় হিজরত করেন এবং বদরে যোগদান করার সৌভাগ্য অর্জন করেন। তারপর উহুদ, খন্দক সহ সকল যুদ্ধে অংশগ্রহণ করেন।
মদ পানে অভিযুক্ত
খলিফা উমার কুদামাহকে বাহরাইনের শাসনকর্তা নিয়োগ করেন। এই দায়িত্বে নিয়োজিত থাকাকালেই তিনি মদ পানের অভিযোগে অভিযুক্ত হন এবং তার ওপর মদ পানের নির্ধারিত শাস্তি জারি করা হয়। ঘটনার বর্ণনায় জানা যায়, একবার বনু আবদি কায়সের সরদার জারুদ নামে এক ব্যক্তি খলীফা উমারের নিকট উপস্থিত হয়ে কুদামাহর বিরুদ্ধে মদ পানের অভিযোগ দায়ের করেন। কিন্তু কুদামাহ এই মদ পানের বিষয় অস্বীকার করেন । জারুদ তার বিচারের ব্যপারে শক্ত অবস্থান গ্রহণ করে । উমরকে বার বার তাগিদ দিতে শুরু করেন এবং বিশিষ্ট সাহাবা আবু হুরাইরাকে কে সাক্ষ্য হিসাবে উপস্থাপন করেন। আবু হুরাইরা বললেন,আমি তাকে মদ পান করতে দেখেননি, তবে নেশাগ্রস্ত অবস্থায় বমি করতে দেখেছি ।উমর সাক্ষ্য দুর্বল মনে করলেন । জারুদ কুদামার স্ত্রী হিন্দা বিনতু ওয়ালীকে সাক্ষ্য হিসাবে পেশ করলে সেও মদ পানের বিপক্ষে সাক্ষ্য দেন ।
কুদামা উমরের চাচাত ভাই ছিল ফলে অনেকে উমারের সত্যনিষ্ঠা ও ন্যায়পরায়ণতার প্রশ্ন তুলল ।উমর সাহাবীদের সাথে দুই দফা পরামর্শ করে সিদ্ধান্ত নিলেন মদ পানের শাস্তি কুদামা ইবনে মাজউনকে প্রদান করা হবে। এতে করে উমর এর সাথে কুদামার সম্পর্ক নষ্ট হয়ে যায় । পরে উমর পুনরায় আবার সম্পর্ক ফিরিয়ে আনেন।
খ্যুং-পো-র্নাল-'ব্যোর
খ্যুং-পো-র্নাল-'ব্যোর (১০৫০-১১২৭) একজন বিখ্যাত তিব্বতী বৌদ্ধ পণ্ডিত ছিলেন যিনি শাংস-পা-ব্কা'-ব্র্গ্যুদ ধর্মীয় গোষ্ঠী প্রতিষ্ঠা করেন।
সংক্ষিপ্ত জীবনী
খ্যুং-পো-র্নাল-'ব্যোর তিব্বতের পূর্ব গ্ত্সাং অঞ্চলের স্ন্যে-মো-রা-মাংস নামক স্থানে জন্মগ্রহণ করেন। তার পিতার নাম ছিল খুং-র্গ্যাল-স্তাগ-স্ক্যে  এবং মাতার নাম ছিল ম্গো-গ্জা'-ব্ক্রা-শিস-স্ক্যিদ । তেরো বছর বয়সে তিনি বোন ধর্ম বিষয়ে গ্যুং-দ্রুং-র্গ্যাল-বা   এবং অতিযোগ তত্ত্ব সম্বন্ধে 'ব্যুং-গ্নাস-সেং-গের  নিকট শিক্ষাগ্রহণ করেন। এছাড়া তিনি নিরুপা নামক বৌদ্ধ পণ্ডিতের নিকট আ-মা-না-সা'ই-ছোস-স্কোর-ন্যের-ল্ঙ্গা  নামক অতিযোগ তত্ত্বের ওপর শিক্ষাগ্রহণ করেন। এরপর তিনি নেপাল যাত্রা করে রত্নাকরগুপ্ত নামক বৌদ্ধ পণ্ডিত এবং রত্নবজ্র, ক্ষেত্রবজ্র ও অতুল্যবজ্র নামক মৈত্রী পার তিন শিষ্যের নিকট শিক্ষালাভ করেন। এরপর তিনি ভারতে দানশীল নামক নারো পার শিষ্য ও মৈত্রী পার নিকট ধর্মশিক্ষালাভ করেন। এরপর নারো পার ভগিনী নিগুমার নিকট নিগুমার ছয় যোগ সম্বন্ধে শিক্ষালাভ করেন। এছাড়া তিনি রাহুলগুপ্তবজ্র, কমলরক্ষিত ও বিরূপার শিষ্যা সুখসিদ্ধির নিকটেও শিক্ষালাভ করেন। খ্যুং-পো-র্নাল-'ব্যোর বিখ্যাত তিব্বতী বৌদ্ধ পণ্ডিত ও গ্লাং-থাং বৌদ্ধবিহারের প্রতিষ্ঠাতা গ্লাং-রি-থাং-পো-র্দো-র্জে-সেং-গের  নিকট দীক্ষালাভ করেন। খ্যুং-পো-র্নাল-'ব্যোরের ছয়জন প্রধান শিষ্য ছিলেন র্মে'উ-স্তোন, গ্যোর-পো-র্গ্যা-মো-ছে, র্ঙ্গুল-স্তোন-রিন-দ্বাং , লা-স্তোদ-পা-দ্কোন-ম্ছোগ-ম্খার , ঝাং-স্গোম-ছোস-সেং , র্মোগ-ল্চোগ-পা-রিন-ছেন-ব্র্ত্সোন-'গ্রুস । এঁদের মধ্যে তিনি একমাত্র র্মোগ-ল্চোগ-পা-রিন-ছেন-ব্র্ত্সোন-'গ্রুসকে নিগুমার ছয় যোগ সম্বন্ধে শিক্ষাদান করেন।
দেনিস চেরিশেভ
আন্তর্জাতিক ক্যারিয়ার
২০১৮ সালের ৩রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত রাশিয়ার ২৩ সদস্যের চূড়ান্ত দলে স্থান পান।
দক্ষিণ পূর্ব লাইন (কলকাতা শহরতলি রেল)
কলকাতা শহরতলির রেলওয়ের দক্ষিণ-পূর্ব লাইন হল কলকাতা, পশ্চিমবঙ্গ, ভারতের একটি শহরতলির রেলপথ।|এটি হাওড়া জংশন রেলওয়ে স্টেশন হাওড়া জংশন থেকে মেদিনীপুর পর্যন্ত 37টি স্টেশন নিয়ে গঠিত। পুরো লাইনটি গ্রেডে রয়েছে। এটিতে হাওড়া জংশন পশ্চিমবঙ্গের মেদিনীপুর থেকে শুরু হয়ে আমতা, হলদিয়া এবং দীঘা স্টেশনে ট্রিপল ট্র্যাকের অংশ রয়েছে।
এই লাইনের প্রধান কারশেডগুলি হল টিকিয়াপাড়া, পাঁশকুড়া এবং খড়গপুরে । শহরতলির পরিষেবার জন্য এখানে দ্রুত এবং ধীরগতির লোকাল রয়েছে। ট্রেনগুলি সাধারণত গুরুত্বপূর্ণ স্টেশন থেকে শুরু হয় এবং শেষ হয়।
রুট
দক্ষিণ পূর্ব লাইন নিম্নলিখিত রুট নিয়ে গঠিত:
স্টেশন
মোটা অক্ষরে নামগুলি নির্দেশ করে যে স্টেশনটি একটি দ্রুতগামী ট্রেন থামার পাশাপাশি গুরুত্বপূর্ণ টার্মিনাল।
প্রধান লাইন
† হাওড়া জংশন রেলওয়ে স্টেশনটি দক্ষিণ পূর্ব রেল এবং পূর্ব রেল একটি টার্মিনাস।
দক্ষিণ পূর্ব লাইনের মেইন লাইনে দুটি ভাগে একটি বিভাজন রয়েছে এবং একটি লাইন এটিকে অতিক্রম করেছে।
বিদ্যুতায়ন
SER ১৯৬৭ থেকে ১৯৬৯ সময়কালে দক্ষিণ-পূর্ব লাইনকে 25,000 V AC-তে বিদ্যুতায়িত করেছে: হাওড়া – মৌরিগ্রাম, মৌরিগ্রাম – বাউরিয়া, বাউরিয়া – উলুবেড়িয়া, উলুবেড়িয়া – শ্যামচক, শ্যামচক – খড়গপুর। এই সময়ের মধ্যে এই লাইনের প্রথম ইএমইউ ট্রেন হাওড়া-মেচেদা রুটে শুরু হয়েছিল এই রুটটি শেষ হওয়ার পরে এটি ১লা ফেব্রুয়ারি ১৯৬৯-এ খড়গপুর পর্যন্ত বাড়ানো হয়েছিল।
১৯৭৪ থেকে ১৯৭৬ সময়কালে, পাঁশকুড়া – হলদিয়া লাইনটিও দুটি ধাপে বিদ্যুতায়িত হয়েছিল: পাঁশকুড়া – দুর্গাচক এবং দুর্গাচক – হলদিয়া, এর পরে ১ মে ১৯৭৬-এ এই লাইনে ইএমইউ পরিষেবা শুরু হয়েছিল।
১৯৮৫ সালে, খড়্গপুর-মেদিনীপুর লাইনও বিদ্যুতায়িত হয়েছিল।
জয়াসুধা
জয়সুধা (জন্ম: সুজাতা নিদুদাভোলু ) হলেন একজন ভারতীয় অভিনেত্রী এবং রাজনীতিবিদ। যিনি মূলত তেলুগু সিনেমায় তার কাজের জন্য পরিচিত। তিনি কয়েকটি তামিল, কন্নড়, মালয়ালম এবং হিন্দি চলচ্চিত্রেও কাজ করেছেন। প্রাকৃতিক অভিনেত্রী হিসেবে পরিচিত, তিনি জ্যোতি (১৯৭৬), ইদি কথা কাডু (১৯৭৯), প্রেমাভিষেকম (১৯৮১), মেঘাসন্দেসাম (১৯৮২), এবং ধর্মমুডু (১৯৮৩) এর মতো কাজগুলিতে অভিনয়ের জন্য পাঁচটি রাজ্য নন্দী পুরস্কার পান। তিনি জ্যোতি (১৯৭৬), আমে কথা (১৯৭৭), গৃহ প্রবাসম (১৯৮২), আম্মা নান্না ও তামিল আম্মায়ি (২০০৪), এবং কথা বাঙ্গারু লোকম (২০০৮) ছবিতে অভিনয়ের জন্য দক্ষিণে পাঁচটি ফিল্মফেয়ার পুরস্কার জিতেছেন। ২০০৮ সালে, তিনি ANR জাতীয় পুরস্কার পান, এবং ২০১০ সালে ভারতীয় চলচ্চিত্রে তার অবদানের জন্য তিনি ফিল্মফেয়ার লাইফটাইম অ্যাচিভমেন্ট অ্যাওয়ার্ড - দক্ষিণ জিতেছিলেন। জয়সুধা ২০০৯-২০১৪ সালে অন্ধ্রপ্রদেশের পূর্ববর্তী যৌথ সরকারে সেকেন্দ্রাবাদ নির্বাচনী এলাকা থেকে বিধানসভার সদস্য হিসেবে দায়িত্ব পালন করেন।
কর্মজীবন
১৯৫৮ সালের ১৭ই ডিসেম্বর তৎকালীন মাদ্রাজ শহরে জয়াসুধার জন্ম, তার জন্মনাম ছিলো সুজাতা নিড়ুদাভোলু, একটি তেলুগুভাষী পরিবারে তার জন্ম হয়েছিলো। তার মসী বিজয়া নির্মলা তেলুগু চলচ্চিত্রে অভিনয় করতেন। ১৯৭২ সালে মুক্তিপ্রাপ্ত তেলুগু চলচ্চিত্র 'পান্ডাত্তি কাপুরাম' ছিলো জয়াসুধা অভিনীত প্রথম চলচ্চিত্র, তিনি ১৯৭০ সালে ১২বছর বয়সে চলচ্চিত্রটিতে অভিনয় করা শুরু করেছিলেন। ১৯৭৩ সালের তামিল চলচ্চিত্র 'আরাংগেট্রাম' ছিলো জয়াসুধার প্রথম তামিল ভাষার চলচ্চিত্র, এই চলচ্চিত্রের পরিচালক ছিলেন তামিল চলচ্চিত্রের খ্যাতনামা পরিচালক কৈলাস বলচন্দ, চলচ্চিত্রটিতে তখনকার তরুণ কমল হাসন ছিলেন। কৈলাস বলচন্দ পরিচালিত তিনটি গুরুত্বপূর্ণ তামিল চলচ্চিত্রে অভিনয় করেন জয়াসুধাঃ 'সোল্লাদান নিনাইক্কিরেন' (১৯৭৩), 'নান আভানিল্লাই' (১৯৭৪) এবং 'অপূর্ব রাগাঙ্গাল' (১৯৭৫)। এছাড়াও তেলুগু মহানায়ক চিরঞ্জীবীর সঙ্গে 'ইদি কথা কাদু' (১৯৭৯, তেলুগু) তে অভিনয় করেন জয়াসুধা, এটিও কে. বলচন্দ পরিচালনা করেছিলেন।
তেলুগু, তামিল, কন্নড় এবং মালয়ালম মিলিয়ে ৩২৫ টি চলচ্চিত্রে অভিনয় করেছিলেন জয়াসুধা।
ইউরো
পরে ইউরোপের অন্যান্য দেশ ইউরো গ্রহণ করতে শুরু করে, যেমন, ২০০১ সালে গ্রিস, ২০০৭ সালে স্লোভেনিয়া, ২০০৮ সালে সাইপ্রাস ও মাল্টা, ২০০৯ সালে স্লোভাকিয়া, ২০১১ সালে এস্তোনিয়া, ২০১৪ সালে লাতভিয়া এবং ২০১৫ সালে লিথুয়ানিয়া। সুইডেন এবং ডেনমার্ক - ইউরোপীয় ইউনিয়নের সদস্য হলেও, এখনো ইউরো গ্রহণ করেনি।
ইউরো মুদ্রাটি সাত রকমের নোট নিয়ে গঠিত। প্রতিটি নোটের রং ও আকার ভিন্ন। নোটের মূল্য যত বেশি, এর আকারও তত বড়। ৫ ইউরো নোটের রং ছাই, ১০ ইউরো লাল, ২০ ইউরো নীল, ৫০ ইউরো কমলা, ১০০ ইউরো সবুজ, ২০০ ইউরো বাদামী-হলুদ এবং ৫০০ ইউরো হালকা বেগুনি। প্রতি নোটের সামনের দিকে একটি দরজা বা জানালার ও একটি সেতুর ছবি এবং পেছনের দিকে ইউরোপের মানচিত্র থাকে। দরজা, জানালা ও সেতুগুলি সবগুলিই কাল্পনিক, যাতে কোন নির্দিষ্ট দেশের সাথে এদেরকে সম্পর্কিত করা না যায়।
১ ইউরো ১০০ সেন্টে বিভক্ত। ১, ২, ৫, ১০, ২০ ও ৫০ সেন্ট এবং ১ ইউরো ও ২ ইউরোর জন্য পয়সা বা ধাতব মুদ্রা আছে। ১ ও ২ ইউরো মুদ্রাগুলির রং সোনালি ও রূপালির মিশ্রণ। ১০, ২০ ও ৫০ সেন্ট পয়সাগুলি সোনালি রঙের এবং ১, ২ ও ৫ সেন্টেরগুলি তামা রঙের। ইউরো নোটগুলি সবদেশের জন্য একই রকম হলেও ধাতব মুদ্রাগুলি বিভিন্ন দেশে বিভিন্ন রকম। মুদ্রার সামনের দিক সর্বত্র একই রকম, কিন্তু পেছনের দিকের নকশা দেশের নিজস্ব। উদাহরণস্বরূপ জার্মানিতে ১ ও ২ ইউরো মুদ্রার পেছনের দিকে জার্মানির ঐতিহ্যবাহী ঈগল পাখি রয়েছে। ১০, ২০ ও ৫০ সেন্টগুলির পেছনে রয়েছে বার্লিনের ব্রান্ডেনবুর্গ দ্বার। ১, ২ ও ৫ সেন্টগুলির পেছনে আছে ওক গাছের শাখা।
জেবেল আখদার (ওমান)
থাম্ব|জেবেল আখদারে কিছু উঁচু জায়গা, ২০১১ জেবেল আখদার, জাবাল আখদার বা জাবাল আল আখদার (الجبل الأخضر অর্থ, "সবুজ পর্বত"), ওমানের আদ দাখিলিয়াহ গভর্নোরেটের আল হাজর পর্বতমালার একটি অংশ। এটি উত্তর-পশ্চিম থেকে দক্ষিণ-পূর্বে প্রায় ৩০০ কিলোমিটার (১৮৬মাইল) বিস্তৃত, এটি ওমান উপসাগর উপকূল হতে ৫০-১০০ কিলোমিটার (৩১-৬২ মাইল) মাঝে অবস্থিত। এটির সর্বোচ্চ পয়েন্ট জেবেল শামস (সানের পর্বত) প্রায় ৩,০০০ মিটার (প্রায় ৯,৮০০ ফুট) উচুঁ।
এই চুনাপথরের পাহাড়টি সমগ্র পূর্ব আরব ও ওমানের সর্বোচ্চ বিন্দু। জেবেল আখদার, আল হাজর পর্বতমালার কেন্দ্রে এবং মাস্কাট থেকে ১৫০ কিলোমিটার (৯৩ মাইল) দূরে অবস্থিত। এই সীমানার বেশিরভাগ অঞ্চলই মরুভূমি, কিন্তু উচুঁ জায়গায় প্রতি বছর ৩০০ মিলিমিটার (১২ ইঞ্চি) বৃষ্টি হয় - যা গুল্ম, বৃক্ষ এবং কৃষিকার্য করার জন্য যথেষ্ট। আর এই জন্যই এই পাহাড়টিকে "সবুজ" নাম দেয়া হয়েছে।
পর্বতটির অভ্যন্তরে একটি পুরোনো কেল্লা বিরকাত আল-মাওজ, বা কলাগাছের ডোবা যার বিন্যাস অনেকটা জাবরিন প্রাসাদের অনুরূপ। পর্বতের একটি বৃহৎ জৃম্ভমান মুখে ভারসাম্য রক্ষা করা একটি দুর্গ হলো বিরকত আল-মাওজ, যেটি মূলত বানি রিয়াম উপজাতির দুর্গ, আর তারাই পর্বতের ভূখণ্ড নিয়ন্ত্রণ করত। "ধ্বসে যাওয়ার পর বর্তমানে, দুর্গের মাটির-ইট এবং রঙিন সিলিংগুলোকে ভালো অবস্থায় ফিরিয়ে আনা হয়েছে"।
এই এলাকাটি নিজওয়া থেকে ৪৫ মিনিট দূরে অবস্থিত এবং গোলাপ জল নিষ্কাশনসহ বিভিন্ন কৃষি পণ্য যেমন: বেদানা, আখরোট, খুবানি, কালো আঙুর এবং পীচের জন্য জনপ্রিয়। এটি ওমানের মধু চাষ করার জন্যেও অন্যতম জায়গা। কৃষিকাজে উৎপাদন বৃদ্ধিতে ব্যবহার করা হয় ফজল সেচ পদ্ধতি এবং স্থানীয় কৃষক দ্বারা উদ্ভাবিত সোপান পদ্ধতি, যারা এই পর্বতে শত বছর ধরে বসবাস করে আসছে। এই জেবেলের বেশিরভাগই প্রাচীন আরব গোত্র বনী রিয়াম (আল রিয়ামি) দ্বারা অধ্যুষিত। সবচেয়ে উত্তরপুরুষ উপজাতিরা এখন কাছাকাছি চার গ্রামে বাস করে- নিজওয়া, ইজকি এবং ইব্রা।
১৯৫৪ সালে এবং ১৯৫৯ সালে, এই এলাকাটি হয়ে উঠে জেবেল আখদার যুদ্ধের একটি অঞ্চল, এটি ছিল মূলত ওমানী বাহিনীর ওমান সুলতানদের (ব্রিটিশ সৈন্য ও বিশেষ বিমান বাহিনী সাহায্য করেছিল) এবং সৌদি আরব সমর্থিত বিদ্রোহী বাহিনীর মাঝে ওমান নিয়ে একটি দন্ধ।
২০১১সাল হতে, ওমান রাস্তা সাইকেল দৌড় প্রতিযোগিতার জন্য এই পর্বতটিকে প্রধান আরোহণের রাস্তা হিসেবে ব্যবহৃত হচ্ছে। এই এলাকায় বেশ কিছু গুরুত্বপূর্ণ শিলা শিল্প জায়গা রয়েছে, যেখানে প্রায় ৬০০০ বছর আগের মূর্তি আবিস্কৃত হয়েছে ও পর্যালোচনা করা হয়েছে।
সাইলেনটো
রিকি লামার হ্যাউক (জন্ম জানুয়ারী ২২, ১৯৯৮), তার মঞ্চ নাম সাইলেনটো দ্বারা অধিক পরিচিত, একজন মার্কিন র‍্যাপার, রেকর্ড প্রযোজক এবং অভিনেতা হিসেবেও সমাদৃত। তিনি সবার কাছে তার আত্বপ্রকাশকারী একক "ওয়াচ মি(হুইপ/নেয় নেয়)"এর জন্য পরিচিত,যা বিলবোর্ড হট ১০০ তলিকায় সেরা ৩ নম্বরে উঠে আসে।
সংগীত জীবন
সাইলেনটোর আত্বপ্রকাশকারী একক "ওয়াচ মি(হুইপ/নেয় নেয়)", বোলো ডা প্রযোজকদের দ্বারা তৈরী করা হয়েছিল, যা ২০১৫ সালের ২৫শে জানুয়ারী তার ইউটিউব চ্যানেলে প্রকাশ করা হয়। এক সপ্তাহের মধ্যেই এটি ২.৫ মিলিয়ন বার দেখা হয়। ২০১৫ সালের এপ্রিলে সাইলেনটো কেপিটল রেকর্ডস এর সাথে চুক্তিবদ্ধ হয়, তারা তার গানটিকে একক আকারে একটি আনুষঙ্গিক গানের ভিডিও প্রকাশ করে। যা আমেরিকান বিলবোর্ড হট ১০০ এর তালিকায় সেরা ৩ নম্বরে উঠে আসে। ২০১৫ সালের জুনে, সাইলেনটো বেট এওয়ার্ড এ প্রদর্শন করে, তার সাথে  ব্লাক-ইশ নামক নাটকের পর্বেও তা প্রদর্শন করে। তিনি তার এই হিট এককটি টাইম স্কয়ারে ২০১৬ সালের ৩১ ডিসেম্বরে ডিক ক্লার্কস নিউ ইয়ারস রকিং ইভউইথ রায়ান সিক্রষ্ট ২০১৭-এ প্রদর্শন করেন।
আব্দুল হালিম বুখারী
আব্দুল হালিম বুখারী (জানুয়ারি ১৯৪৫ – ২১ জুন ২০২২) ছিলেন একজন বাংলাদেশি দেওবন্দি ইসলামি পণ্ডিত, শিক্ষাবিদ, ধর্মীয় লেখক, বক্তা, সমাজ সংস্কারক ও আধ্যাত্মিক ব্যক্তিত্ব। তিনি আল জামিয়া আল ইসলামিয়া পটিয়ার মহাপরিচালক, কওমি মাদ্রাসা শিক্ষা বোর্ড আঞ্জুমানে ইত্তেহাদুল মাদারিস বাংলাদেশের মহাসচিব, হেফাজতে ইসলাম বাংলাদেশের উপদেষ্টা, শাহ্‌জালাল ইসলামী ব্যাংক লিমিটেডের শরীয়াহ সুপারভাইজারি কমিটির সভাপতি, ইসলামি সম্মেলন সংস্থা বাংলাদেশ ও বাংলাদেশ তাহফিজুল কুরআন সংস্থার সভাপতি এবং জামিয়া পটিয়ার মুখপাত্র মাসিক আত তাওহীদের প্রধান সম্পাদক ছিলেন। ২০১৮ সালে গণপ্রজাতন্ত্রী বাংলাদেশ সরকার কর্তৃক কওমি মাদ্রাসার দাওরায়ে হাদিসের সনদকে মাস্টার্সের স্বীকৃতি প্রদানের নিমিত্তে আল হাইআতুল উলয়া লিল জামিআতিল কওমিয়া বাংলাদেশ গঠিত হলে তিনি এর স্থায়ী কমিটির সদস্য মনোনীত হন।
জন্ম ও বংশ
বুখারী জানুয়ারি ১৯৪৫ সালে চট্টগ্রামের লোহাগাড়া থানার রাজঘাটা (তৎকালীন সাতকানিয়ার অন্তর্গত) গ্রামের এক সম্ভ্রান্ত মুসলিম পরিবারে জন্মগ্রহণ করেন। তার পিতার নাম আব্দুল গণী বুখারী। তার পরদাদা সৈয়দ আহমদ বুখারী উজবেকিস্তানের বোখারার বাসিন্দা ছিলেন। বৈরী পরিবেশে তিনি চীন-ভারত হয়ে ইয়াঙ্গুনে হিজরত করেন। পরবর্তীতে তিনি বাংলাদেশে বসতি স্থাপন করেন।
শিক্ষাজীবন
তিনি নিজ গ্রামের রাজঘাটা হোসাইনিয়া আজিজুল উলুম মাদ্রাসায় প্রাথমিক ও মাধ্যমিক শিক্ষা সমাপ্ত করেন। তারপর আল জামিয়া আল ইসলামিয়া পটিয়ায় ভর্তি হয়ে ১৯৬৪ সালে দাওরায়ে হাদিস (মাস্টার্স) সমাপ্ত করেন। ১৯৬৫ সালে একই বিশ্ববিদ্যালয়ের উচ্চতর বাংলা সাহিত্য ও গবেষণা বিভাগে অধ্যয়ন করেন। তিনি টাঙ্গাইল আলিয়া মাদ্রাসা থেকে আলিম ও কামিল, গোপালপুর মাদ্রাসা থেকে ফাজিল ১ম বিভাগে উত্তীর্ণ হন। তিনি টাঙ্গাইল কাগমারী কলেজ থেকে এইচএসসি ও ঢাকা বিশ্ববিদ্যালয় থেকে স্নাতক পাশ করেন। পাশাপাশি তিনি লাহোর ডন হোমিওপ্যাথিক কলেজে বায়োক্যামিকের উপর ২ বছর মেয়াদী কোর্স সম্পন্ন করেন।
কর্মজীবন
শিক্ষকতার মাধ্যমে তিনি কর্মজীবনের সূচনা করেন। ১৯৬৭ — ১৯৬৮ পর্যন্ত তিনি টাঙ্গাইল দারুল উলুম আলিয়া মাদ্রাসার আরবি প্রভাষক ছিলেন। এরপর তিনি সাতকানিয়া মাহমুদুল উলুম আলিয়া মাদ্রাসায় যোগদান করেন। ১৯৭২ সালে তিনি পুনরায় টাঙ্গাইল দারুল উলুম আলিয়া মাদ্রাসায় চলে যান। ১৯৭২ — ১৯৮২ পর্যন্ত সেখানে মুহাদ্দিস ও শায়খুল হাদিস হিসেবে দায়িত্ব পালন করেন। ১৯৮২ সালে তিনি আল জামিয়া আল ইসলামিয়া পটিয়ায় চলে আসেন।
২০০৩ — ২০০৮ পর্যন্ত জামিয়ার সহকারী পরিচালকের দায়িত্ব পালনের পর ২০০৮ সালে আল জামিয়া আল ইসলামিয়া পটিয়ার মহাপরিচালক মনোনীত হন।
১৯৮২ থেকে জামিয়ার মুখপাত্র মাসিক আত তাওহীদের প্রধান সম্পাদক হিসেবে নিয়োজিত ছিলেন। বাংলাদেশের অন্যতম কওমি মাদ্রাসা শিক্ষা বোর্ড আঞ্জুমানে ইত্তেহাদুল মাদারিস বাংলাদেশের মহাসচিবের দায়িত্ব পালন করেছেন ১৯৮৩ থেকে। জামিয়া পটিয়ার অধীনে পরিচালিত বাংলাদেশ তাহফীজুল কুরআন সংস্থার তিনি সভাপতি ছিলেন।
সারাদেশে ইসলামী সম্মেলন আয়োজন করার লক্ষ্যে ১৯৮৬ সালে প্রতিষ্ঠিত হয় ইসলামী সম্মেলন সংস্থা বাংলাদেশ। প্রতিষ্ঠালগ্ন থেকে ২০১৫ পর্যন্ত তিনি এই সংস্থার সাধারণ সম্পাদক ছিলেন। ২০১৫ সালে মুফতি আবদুর রহমানের মৃত্যুবরণের পর তিনি সভাপতির দায়িত্ব পান। তিনি শাহজালাল ইসলামী ব্যাংক লিমিটেডের শরীয়াহ সুপারভাইজারি কমিটির সভাপতিও ছিলেন। ২০১৮ সালে কওমি মাদ্রাসার দাওরায়ে হাদিসের সনদকে মাস্টার্সের স্বীকৃতি প্রদানের নিমিত্তে আল হাইআতুল উলয়া গঠিত হয়। আঞ্জুমানে ইত্তেহাদুল মাদারিস বাংলাদেশের মহাসচিব হিসেবে পদাধিকার বলে তিনি এর স্থায়ী কমিটির সদস্য মনোনীত হন। ২০২০ সালের ১৫ নভেম্বর হেফাজতে ইসলাম বাংলাদেশের কেন্দ্রীয় সম্মেলনে তাকে উপদেষ্টা মন্ডলীর সদস্য নির্বাচিত করা হয়।
তাসাউফ
তিনি মুফতি আজিজুল হকের খলিফা জামিয়া ইসলামিয়া দারুসসুন্নাহ হ্নীলার সাবেক শায়খুল হাদিস শাহ মুহাম্মদ ইসহাকের নিকট বায়’আত গ্রহণ করেন এবং খেলাফত লাভ করেন।
পরিবার
তিনি চট্টগ্রামের সাতকানিয়া নিবাসী মাওলানা এরশাদের কন্যা খালেসা বেগমের সাথে বিবাহ বন্ধনে আবদ্ধ হন৷ তার চার ছেলে ও তিন মেয়ে। পরিবারের সবাই ইসলামি কর্মকাণ্ডে জড়িত।
বই
তার উল্লেখ্যযোগ্য রচনার মধ্যে রয়েছে:
মৃত্যু
তিনি ২০২২ সালের ২১ জুন চট্টগ্রামের সিএসসিআর হাসপাতালে চিকিৎসাধীন অবস্থায় মৃত্যুবরণ করেন। প্রধানমন্ত্রী শেখ হাসিনা তার মৃত্যুতে শোক প্রকাশ করেন। তাকে মাকবারায়ে আজিজিতে দাফন করা হয়।
সিরাজুল হক (দ্ব্যর্থতা নিরসন)
সিরাজুল হক নামটি নিম্নের ব্যক্তিবর্গকে নির্দেশ করতে পারেঃ
শ্রী রাম জন্মভূমি তীর্থক্ষেত্র
শ্রী রাম জন্মভূমি তীর্থক্ষেত্র হল একটি ন্যাস যা ভারত সরকার ২০২০ সালের ফেব্রুয়ারিতে অযোধ্যায় রাম মন্দির নির্মাণ ও পরিচালনার জন্য স্থাপন করেছিল। ন্যাসটি ১৫ জন ন্যাসরক্ষক নিয়ে গঠিত।
২০০৭-২০০৮ আর্থিক সংকট
ডান|350px|থাম্ব| ২০০৯-এর [[জিডিপি (বাস্তব) বৃদ্ধির হার অনুসারে দেশগুলির তালিকা|আসল জিডিপি বৃদ্ধির হার দেখাচ্ছে বিশ্ব মানচিত্রে (বাদামী দেশগুলি মন্দা ছিল) ]] ২০০৭-২০০৮ আর্থিক সংকট, যা বৈশ্বিক আর্থিক সংকট (জিএফসি) নামেও পরিচিত, ছিল বিশ্বব্যাপী একটি মারাত্মক আর্থিক সঙ্কট। ব্যাঙ্কগুলি কর্তৃক অত্যধিক ঝুঁকি গ্রহণ সাথে ইউনাইটেড স্ট্যাটস হাউসিং বাবল সৃষ্ট মার্কিন রিয়েল এস্টেটের সাথে সিকিউরিটিজ কোম্পানিগুলিতে ধ্বস, বিশ্বব্যাপী আর্থিক প্রতিষ্ঠানগুলির ক্ষতি করে, সঙ্গে চূড়ান্ত পরিণতি পায় ১৫ সেপ্টেম্বর ২০০৮ সালে লেহম্যান ব্রাদার্সের দেউলিয়া হওয়ার মধ্য দিয়ে, যার ফলে একটি আন্তর্জাতিক ব্যাংকিং সংকট তৈরি হয়। এই সঙ্কট মহা মন্দা ছড়ায়, একটি বৈশ্বিক মন্দা, যা সেই সময়ে ১৯৩০-এর দশকের মহামন্দার পরে সবচেয়ে গুরুতর মন্দা ছিল।     এটি ইউরোপীয় ঋণ সংকটের পরেই শুরু হয়েছিল, যা আবার ২০০৯ এর শেষদিকে গ্রিসের ঘাটতি এবং ২০০৮-২০১১ আইসল্যান্ডের আর্থিক সংকট দিয়ে শুরু হয়েছিল।
ব্যাঙ্কের সচ্ছলতার প্রতি বিনিয়োগকারীদের আস্থার অভাব, ঋণ প্রাপ্যতা হ্রাসের কারনে ২০০৮ সালের শেষের দিকে এবং ২০০৯ এর শুরুর দিকে স্টক এবং পণ্যের দাম হ্রাস পেয়েছিল। সংকটটি দ্রুত বিশ্বব্যাপী অর্থনৈতিক ধাক্কায় ছড়িয়ে পড়ে, যার ফলে বেশ কয়েকটি ব্যাংক ব্যর্থতা হয়। ঋণ কড়াকড়ি এবং আন্তর্জাতিক বাণিজ্য হ্রাস হওয়ায় বিশ্ব অর্থনীতি এই সময় স্থবিব হয়ে পড়ে। হাউজিং মার্কেট ক্ষতিগ্রস্ত হয় এবং বেকারত্ব বেড়ে যায়, ফলে উচ্ছেদ এবং ফোরক্লোসার হয়। বেশ কয়েকটি ব্যবসা ব্যর্থ হয়ে যায়। ২০০৭ সালের দ্বিতীয় প্রান্তিকের শীর্ষ মূল্য ৬৪.৪ ট্রিলিয়ন ডলার থেকে মার্কিন যুক্তরাষ্ট্রে পরিবারিক সম্পদ ২০০৯ সালের প্রথম প্রান্তিকের শেষে ১৪ ট্রিলিয়ন ডলার হ্রাস পেয়ে ৫০.৪ ট্রিলিয়ন ডলারে দাঁড়িয়েছে, যার ফলে খরচ হ্রাস পায়, তারপরে ব্যবসায়িক বিনিয়োগও হ্রাস পায়।
অর্থনৈতিক সঙ্কট মার্কিন যুক্তরাষ্ট্রে শুরু হয়েছিল কিন্তু ছড়িয়ে পড়েছিল বিশ্বের অন্যান্য অঞ্চলে।
বহিঃসংযোগ
কারণ সম্পর্কে রিপোর্ট
লুসোন দ্বীপ
লুসোন (তাগালোগ ভাষায় Luzon লুসোন্) ফিলিপাইনের বৃহত্তম দ্বীপ। ম্যানিলা ও কেসোন ছাড়াও ফিলিপাইনের অনেকগুলো বড় শহর এই দ্বীপে অবস্থিত।
২০০৭-২০০৮ আর্থিক সংকট
বহিঃসংযোগ
সাংবাদিকতা এবং সাক্ষাৎকার
লুসোন দ্বীপ
তথ্যসূত্র
Luzón Luzón Luzon (eiland) Luzon Luzón
জার্মেইন লসন
জার্মেইন জে চার্লস লসন (Jermaine Lawson; জন্ম: ১৩ জানুয়ারি, ১৯৮২) জামাইকায় জন্মগ্রহণকারী পেশাদার ওয়েস্ট ইন্ডিয়ান আন্তর্জাতিক ক্রিকেটার। ২০০০-এর দশকের শুরুতে ওয়েস্ট ইন্ডিজ ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন। দলে তিনি মূলতঃ বোলার ছিলেন। চতুর্থ ওয়েস্ট ইন্ডিয়ান হিসেবে টেস্টে হ্যাট্রিক করার বিরল কীর্তি গড়েন জার্মেইন লসন। পরবর্তীতে মার্কিন যুক্তরাষ্ট্রে চলে যান ও বিশ্ব ক্রিকেট লীগ তৃতীয় বিভাগ প্রতিযোগিতায় মার্কিন দলের পক্ষে খেলেন।
খেলোয়াড়ী জীবন
ফাস্ট বোলার হিসেবে তিনি ৯০ মাইলেরও অধিক গতিবেগে বোলিংয়ে পারদর্শীতা দেখান। তন্মধ্যে, নিজস্ব তৃতীয় টেস্টে বাংলাদেশের বিপক্ষে তিন রানের বিনিময়ে ছয়-ছয়টি উইকেট দখল করেছিলেন। ২০০৩-০৪ মৌসুমে অস্ট্রেলিয়ার বিপক্ষে হ্যাট্রিক করেন। ব্রেট লি, স্টুয়ার্ট ম্যাকগিল ও জাস্টিন ল্যাঙ্গার তার শিকারে পরিণত হয়েছিলেন। ঐ খেলায় তার বোলিং পরিসংখ্যান ছিল ৭/৭৮। এরফলে সিরিজের চূড়ান্ত টেস্টে দলের বিজয়ে ভূমিকা রাখেন।
নিষেধাজ্ঞা
কিন্তু, ১১ মে, ২০০৩ তারিখে আন্তর্জাতিক ক্রিকেট কাউন্সিল কর্তৃপক্ষ তার বোলিং সন্দেহজনক হিসেবে আখ্যায়িত করে। এরপর ২০০৪ সালের মাঝামাঝি সময়ে পুনরায় টেস্ট ক্রিকেটে প্রত্যাবর্তন করেন লসন। আঘাতজনিত কারণে ও জুলাই, ২০০৫ সালে পুনরায় তার বোলিং সন্দেহজনক হিসেবে চিহ্নিত করা হয়। পরবর্তীকালে অবশ্য তার উপর থেকে নিষেধাজ্ঞা প্রত্যাহার করে নেয়া হয়।
দল পরিবর্তন
২০০৭ মৌসুমের গ্রীষ্মে পেশাদার রিবলসডডেল লীগে গ্রেট হারউড ক্রিকেট ক্লাবে যোগ দেন। ২৯ ফেব্রুয়ারি, ২০০৮ তারিখে লিচেস্টারশায়ার দলের পক্ষে কোলপ্যাক ক্রিকেটার হিসেবে যোগ দিচ্ছেন বলে জানানো হয়। ২০১০ সালে মার্কিন যুক্তরাষ্ট্রে চলে যান ও ২০১৪ সালে দলের পক্ষে খেলার জন্য মনোনীত হন।
ক্রিউস
গ্রিক পুরাণে ক্রিউস (Κρεῖος বা, Κριός, ক্রিয়োস/ক্রিঅস) ছিলেন বারোজন টাইটানদের একজন। তিনি ছিলেন উরানোস ও গাইয়ার সন্তান এবং একজন টাইটান দেবতা। ক্রিউসের সাথে পোন্তুস এর কন্যা এউরিবিয়ার মিলনে আস্ত্রাইয়ুস, পাল্লাস ও পের্সেস নামের তিনজন পুত্রের জন্ম হয়।
দ্য ক্লক
"দ্য ক্লক" (El reloj) বোলেরো স্টাইলে একটি গান। মেক্সিকান সংগীতশিল্পী এবং গায়ক es:রবার্তো ক্যান্টোরাল এবং ত্রয়ী সংগীত গোষ্ঠী লস ট্রেস ক্যাবলেরোস (থ্রি নাইটস) এর গান রয়েছে।
গানের কথা
Reloj no marques las horas Porque voy a enloquecer Ella se irá para siempre Cuando amanezca otra vez
Nomás nos queda esta noche Para vivir nuestro amor Y tu tic-tac me recuerda Mi irremediable dolor
Reloj detén tu camino Porque mi vida se apaga Ella es la estrella Que alumbra mi ser Y sin su amor no soy nada
Detén el tiempo en tus manos Haz esta noche perpetua Para que nunca se vaya de mí Para que nunca amanezca
কাটাখাল জংশন রেলওয়ে স্টেশন
কাটাখাল জংশন রেলওয়ে স্টেশনটি আসামের হাইলাকান্দি জেলার একটি প্রধান রেলওয়ে স্টেশন। এর কোড হল KTX । এটি কাটাখাল শহরে পরিসেবা প্রদান করে। স্টেশনটি দুটি প্ল্যাটফর্ম নিয়ে গঠিত।
প্রধান ট্রেন
শিলচর গুয়াহাটি এক্সপ্রেস
আরো দেখুন
বাংলাদেশের রেলওয়ে স্টেশনের তালিকা
ল্চে-ব্ত্সুন-শেস-রাব-'ব্যুং-গ্নাস
ল্চে-ব্ত্সুন-শেস-রাব-'ব্যুং-গ্নাস একাদশ শতাব্দীর একজন তিব্বতী বৌদ্ধভিক্ষু ছিলেন।
ঝ্বা-লু বৌদ্ধবিহার
ল্চে-ব্ত্সুন-শেস-রাব-'ব্যুং-গ্নাস ১০৪০ খ্রিষ্টাব্দে তিব্বতে ঝ্বা-লু বৌদ্ধবিহার প্রতিষ্ঠা করেন। তিব্বতী প্রবাদানুসারে, তিনি তাঁর শিক্ষকের নির্দেশে একটি তীর ছোঁড়েন, এই বিশ্বাসে যে সেই তীরটি মঠ স্থাপনের জন্য উপযুক্ত স্থানে পতিত হবে। সেই তীরটি যেস্থানে পতিত হয়, তিনি ঐ স্থানকে কেন্দ্র করে ঝ্বা-লু বৌদ্ধবিহার স্থাপন করেন।
ইয়াপেতুস
গ্রিক পুরাণে ইয়াপেতুস ছিলেন বারোজন টাইটানদের একজন। তিনি ছিলেন একজন টাইটান দেবতা। ইয়াপেতুসের ওশেনিড ক্লাইমেনের মিলনে অ্যাটলাস, প্রমিথিয়াস, এপিমিথিয়াস ও মেনিতিয়াস নামের চারজন পুত্রের জন্ম হয়।
ব্রিটনি অ্যাম্বার
ব্রিটনি অ্যাম্বার (১০ নভেম্বর, ১৯৮৬, ব্যানিং, ক্যালিফোর্নিয়া) একজন মার্কিন পর্নোগ্রাফিক অভিনেত্রী এবং স্ট্রিপার।
ব্যক্তিগত জীবন
অ্যাম্বার ব্যানিংয়ে বড় হয়েছেন। অবশেষে শেষ পর্যন্ত ঝড়ে পড়ার আগে তিনি দুইবার হাই স্কুল থেকে বহিষ্কৃত হন। তিনি একটি সাধারণ শিক্ষাগত উন্নয়ন পরীক্ষা দেয়ার সুযোগ পান এবং পরে কলেজে যোগ দেন। প্রাপ্তবয়স্ক বিনোদনে তার কর্মজীবন শুরু করার আগে তিনি রাতের অভ্যর্থনাকারী হিসাবে কাজ করেন।
মাদ্রাজ উচ্চ আদালত
মাদ্রাজ হাইকোর্ট কলকাতার কলকাতা হাইকোর্টের পরে ভারতের দ্বিতীয় প্রাচীন উচ্চ আদালত।  এটি তামিলনাড়ুর চেন্নাইতে অবস্থিত। আদালতটি ১৮৬২ সালের ২৬ শে জুন রানী ভিক্টোরিয়ার দ্বারা প্রেরিত চিঠির অনুমোদনে ভারতের তিনটি প্রেসিডেন্সি টাউন মাদ্রাজ, বোম্বাই ও কলকাতায় প্রতিষ্ঠিত তিনটি উচ্চ আদালতের মধ্যে একটি।
নিউ ব্রিটেন, কানেটিকাট
নিউ ব্রিটেন হল, , মার্কিন যুক্তরাষ্ট্রের কানেটিকাট রাজ্যের হার্টফোর্ড কাউন্টির একটি শহর। এটি হার্টফোর্ডের প্রায়  দক্ষিণ-পশ্চিমে অবস্থিত। ২০২০ সালের আদমশুমারি অনুসারে, শহরের জনসংখ্যা হল ৭৪,১৩৫ জন।
হার্টফোর্ড-স্প্রিংফিল্ড নলেজ করিডোর মহানগর অঞ্চলের মধ্যে অন্তর্ভুক্ত সম্প্রদায়গুলির মধ্যে সবচেয়ে দক্ষিণের নিউ ব্রিটেনে সেন্ট্রাল কানেকটিকাট স্টেট ইউনিভার্সিটি ও চার্টার ওক স্টেট কলেজ রয়েছে। শহরটি ১৯তম ২০তম শতকের প্রথম দিকে তার শিল্প, এবং ঐতিহাসিক স্থানগুলির ন্যাশনাল রেজিস্টারে ল্যান্ডস্কেপ স্থপতি ফ্রেডেরিক ল ওলমস্টেড দ্বারা তৈরি আখরোট হিল পার্ক, ও ডাউনটাউন নিউ ব্রিটেন সহ উল্লেখযোগ্য স্থানগুলি তালিকাভুক্তির জন্য সুপরিচিত ছিল।
ঐতিহাসিকভাবে একটি উত্পাদন কেন্দ্র ও স্ট্যানলি ব্ল্যাক অ্যান্ড ডেকারের সদর দফতরের কারণে শহরের দাপ্তরিক ডাকনাম "হার্ডওয়্যার সিটি"। শহরের বৃহৎ সংখ্যক পোলিশ জনসংখ্যার কারণে, শহরটিকে প্রায়শই "নিউ ব্রিটস্কি" হিসাবে উল্লেখ করা হয়।
উত্তরা রপ্তানি প্রক্রিয়াকরণ অঞ্চল
উত্তরা রপ্তানি প্রক্রিয়াকরণ অঞ্চল (সংক্ষেপে যেটি 'উত্তরা ইপিজেড', বা, 'নীলফামারী ইপিজেড' নামেও পরিচিত) বাংলাদেশের একটি বিশেষ অর্থনৈতিক অঞ্চল, যা বাংলাদেশের উত্তরাঞ্চলীয় শহর নীলফামারীর অদূরে সংগলশী এলাকায় অবস্থিত। এই রপ্তানি প্রক্রিয়াকরণ অঞ্চলটি ১৯৯৯ খ্রিষ্টাব্দে স্থাপিত হয়। ২১৩.৬৬ একর এলাকার ওপর প্রতিষ্ঠিত এই ইপিজেডটি বাংলাদেশের ৭ম বৃহত্তম রপ্তানি প্রক্রিয়াকরণ এলাকা।
শিল্প প্লট
এ ইপিজেডে ১৮০টি শিল্প প্লট থাকলেও কৃষিভিত্তিক ইপিজেড হওয়ায় এর বিকাশ দ্রুত হয়নি। তার মধ্যে ১৩৮টির বরাদ্দ সম্পন্ন হয়েছে। চালুকৃত প্লট ১২টি।  ৩৩ টি প্লট  উন্নয়নাধীন এবং ০৯ টি প্লট ফাঁকা আছে।
উৎপাদনরত শিল্প
উত্তরা ইপিজেডে যে কোম্পানি সমুহ পণ্য উৎপাদন করে তাদের নাম ও পণ্য :
আনাত জুরিয়া
থাম্ব|261x261পিক্সেল| আনাত [[জুরিয়া, মে ২০১৮]] আনাত জুরিয়া ( ענת צוריה ; জন্ম ১৯৬১) একজন ইসরায়েলি মুক্তমনা চলচ্চিত্র পরিচালক, "বিশুদ্ধতা", "বিবাহের শাস্তি", "ব্ল্যাক বাস," "পাঠ," "প্রচলিত পাপ" এবং "পুনর্বিবেচনা" চলচ্চিত্রের নির্মাতা।
চলচ্চিত্রসমূহ
২০০২-২০১০ সালের মধ্যে জুরিয়া ইহুদি ধর্মীয় বিশ্বের নারীদের গল্প নিয়ে একটি ডকুমেন্টারি ট্রিলজি তৈরি করে। যৌনতা, স্বাধীনতা ও অন্যান্য সামাজিক নিষেধাজ্ঞা নিয়ে তৈরী চলচিত্র ইতোপূর্বে ইসরাইলি সিনেমায় ছিল না। ত্রয়ীর প্রথম চলচ্চিত্র "বিশুদ্ধতা"। এ চলচিত্রে তিনজন ধর্মীয় নারীর জীবন ও পরিচয়কে বিশুদ্ধতার আইন দ্বারা চ্যালেঞ্জ করা হয়, যাকে নিদা বলা হয়। চলচ্চিত্রটি প্রথমবার অর্থোডক্স ইহুদিদের যৌনতা সম্পর্কে নারীবাদী সমালোচনামূলক দৃষ্টিভঙ্গি প্রকাশ করে। ত্রয়ীর দ্বিতীয় চলচ্চিত্র "বিবাহের শাস্তি"। ইসরাইলের রাব্বিনিকাল কোর্টে ঘটে যাওয়া একটা “ডকুমেন্টারি কোর্টরুম ড্রামা”। চলচ্চিত্রে তিনজন তরুণ নারী তাদের স্বামী দ্বারা বিবাহবিচ্ছেদ হওয়ার পর এমন একজনকে পেতে দ্বারে দ্বারে ঘুরে বেরার কাহিনী বর্ণনা করা হয়েছে। দুই বছর ধরে চলচ্চিত্রটি ইহুদিদের ধর্মীয় আইনের আলোকে বিবাহবিচ্ছেদের আইনি নাটককে বর্ণনা করে। তার তৃতীয় চলচ্চিত্র "ব্ল্যাক বাস"। এটা ইহুদি ধর্মীয় সমাজে লিঙ্গ বিচ্ছিন্নতার ঘটনাকে বর্ণনা করে। ছবিটিতে দুজন তরুণ তাদের পৃথকীকরণ আইনের বিরুদ্ধে আলট্রা-অর্থোডক্সের কাছে ব্যক্তিগত মূল্য দিয়েছিল। তার বর্তমান চলচ্চিত্র, "পাঠ", একটি মিশরীয় নারীর অসাধারণ গল্প। এতে সে নারী তার স্বাধীনতার জন্য লড়াই করে। ২০১২ সালে "দ্য লেসন" চলচিত্রটি হাইফা চলচিত্র উৎসবে দেখানো হয়।
কোলনোস্কপি
কোলনোস্কপি অথবা কোলোসকপি  মলদ্বারের মধ্য দিয়ে যাওয়া একটি নমনীয় টিউবের উপর একটি সিসিডি ক্যামেরা বা একটি ফাইবার অপটিক ক্যামেরা সহ বৃহদান্ত্র এবং ক্ষুদ্রান্ত্রের দূরবর্তী অংশের এন্ডোস্কোপিক পরীক্ষা হয়। এটি একটি চাক্ষুষ রোগ নির্ণয় প্রদান করতে পারে (যেমন, আলসারেশন, পলিপস) এবং বায়োপসি বা সন্দেহজনক ক্ষত, মলাশয়ের ক্যান্সার অপসারণের সুযোগ দেয়। কোলোনোস্কোপি মূলত, গ্যাস্ট্রোইন্টেস্টাইনাল সিম্পটম বা উপসর্গ যেমন মলদ্বার ও অন্ত্রের রক্ত ক্ষরণ, তলপেটে ব্যাথা, মলত্যাগ অভ্যাসে কোন পরিবর্তন প্রভৃতি সম্পর্কে জানতে করা হয়ে থাকে। কোলোরেক্টাল পলিপ্স বা ক্যান্সার হয়েছে কিনা জানতেও, কোলোনোস্কোপি করা হয়ে থাকে ।  যখন রোগীর বয়স  ৫০ বছরের উর্দ্ধে হয় ও তার পরিবারের কারও যেমন মা, বাবা, বোন বা ছেলে মেয়ের যদি কোলোরেক্টাল পলিপ্স বা ক্যান্সার আগে হয়ে থাকে তাহলে স্ক্রীনিং কোলোনোস্কোপির পরামর্শ দেওয়া হয়।
আনাত জুরিয়া
বিশুদ্ধতা
পরিচালক এবং হস্তলিপি : আনাত ইয়োটা জুরিয়া,  প্রযোজক : অমিত ব্রুইয়ার, সম্পাদক : ইরা ল্যাপিড, চিত্রধারণ : নুরিত আভিভ, তুলিক গ্যালন, শিরি বার-অন অরিজিনাল স্কোর : জোনাথন বার গিওরা। এই প্রামাণ্য চলচ্চিত্রটি ইহুদি সমাজে নিষিদ্ধতা ভাঙে এবং তাহারাত হামিশপাহ বা পারিবারিক বিশুদ্ধতার আইনগুলি যেমন অর্থোডক্স ইহুদি ধর্মে নারীদের জীবন এবং যৌনতাকে কীভাবে রূপ দেয় তা পরীক্ষা করে। এটি কয়েকটি পুরস্কার জিতেছে:
কোলনোস্কপি
কোলনোস্কোপি এক মিলিমিটারের চেয়ে ছোট পলিপ অপসারণ করতে পারে। একবার পলিপগুলি অপসারণ করা হলে, সেগুলি অণুবীক্ষণ যন্ত্রের সাহায্যে অধ্যয়ন করা যেতে পারে তা নির্ধারণ করার জন্য যে সেগুলি প্রাক-ক্যান্সারস কিনা। পলিপ ক্যান্সারে পরিণত হতে ১৫ বছর পর্যন্ত সময় লাগতে পারে।
আনাত জুরিয়া
বিয়ের সাজা
পরিচালক এবং হস্তলিপি : আনাত ইয়োটা জুরিয়া, প্রযোজক : অমিত ব্রুয়ার, নির্বাহী প্রযোজক : সিগাল ল্যান্ডেসবার্গ, সম্পাদক : ইরা ল্যাপিড, চিত্রধারণ : রনি ক্যাজানেলসন মূল স্কোর : জোনাথন বার গিওরা। এই প্রামাণ চলচ্চিত্রটি ২০০৪ সালে মুক্তি পায় এবং ইসরাইলের রাব্বিনিকাল কোর্টগুলির জন্য প্রথমবার সমালোচিত হয়। চলচ্চিত্রটি একটি আইনি নাটক হিসাবে তিনজন নারীর জীবন বর্ণনা করে। যাদেরকে স্বামীরা তালাক দিতে অস্বীকার করে, শিশু সহায়তা দিতে অস্বীকার করে এবং ইহুদি আইন সম্পর্কে রাব্বিনিকাল কোর্টের বোঝার কারণে কেবল আদালতে হাজির হয়। প্রামাণ চলচ্চিত্রটিতে দেখানো হয়েছে, আদালতের ব্যবস্থা নারীদের পক্ষপাতের বিরুদ্ধে বোঝাস্বরূপ। ফিল্মটি ইসরায়েলি মিডিয়ায় অনেক আলোচনার কারণ হয়েছিল এবং ইসরায়েলি পার্লামেন্টে দেখানো হয়েছিল। সেইসাথে নিউ ইয়র্কের মোমায় একটি বিশেষ প্রদর্শন অনুষ্ঠিত হয়েছিল। এটি নিম্নলিখিত পুরস্কার জিতেছে:
কোলনোস্কপি
কোলনোস্কোপি সিগমায়েডোস্কোপি-এর অনুরূপ - কোলনের প্রতিটি অংশ পরীক্ষা করতে পারে তার সাথে সম্পর্কিত পার্থক্য। একটি কোলনোস্কোপি পুরো কোলন (দৈর্ঘ্যে ১,২০০-১,৫০০ মিমি) পরীক্ষা করার অনুমতি দেয়। একটি সিগমায়েডোস্কোপি কোলনের দূরবর্তী অংশ (প্রায় ৬০০ মিমি) পরীক্ষা করার অনুমতি দেয়, যা যথেষ্ট হতে পারে কারণ কোলনোস্কোপির ক্যান্সার বেঁচে থাকার সুবিধাগুলি কোলনের দূরবর্তী অংশে ক্ষত সনাক্তকরণের মধ্যে সীমাবদ্ধ।
আনাত জুরিয়া
কালো বাস
পরিচালক এবং হস্তলিপি : আনাত ইয়োটা জুরিয়া, প্রযোজক : সিগাল ল্যান্ডেসবার্গ এবং আনাত জুরিয়া,  সম্পাদক : আরা ল্যাপিড, চিত্রধারণ : রনি কাজানেলসন। প্রামাণ্য চিত্রটি ইসরায়েলী সমাজের আল্ট্রা-অর্থোডক্স সদস্যদের মধ্যে ধর্মীয় বিচ্ছিন্নতা দেখায়। ছবিটিতে হাসিদিম পটভূমির দুই তরুণীর গল্প দেখানো হয়েছে যারা তাদের স্বাধীনতার জন্য লড়াই করার চেষ্টা করে। ছবিটি হাইফা চলচিত্র উৎসবে প্রথম পুরস্কার জিতে এবং বার্লিন চলচিত্র উৎসব ও অন্যান্য উৎসবেও দেখানো হয়।
কোলনোস্কপি
একটি সিগমায়েডোস্কোপি প্রায়শই একটি সম্পূর্ণ কোলনোস্কোপির জন্য একটি স্ক্রীনিং পদ্ধতি হিসাবে ব্যবহৃত হয়, যা প্রায়ই একটি মল গোপন রক্ত ​​​​পরীক্ষা (FOBT) এর সাথে একত্রে করা হয়। এই স্ক্রীন করা রোগীদের প্রায় ৫% কোলনোস্কোপিতে রেফার করা হয়।
ভার্চুয়াল কোলনোস্কোপি, যা কম্পিউটেড টমোগ্রাফি (সিটি) স্ক্যান বা নিউক্লিয়ার ম্যাগনেটিক রেজোন্যান্স (এমআর) স্ক্যান থেকে পুনর্গঠিত টুডি এবং থ্রিডি চিত্র ব্যবহার করে, সম্পূর্ণ অ-আক্রমণাত্মক চিকিৎসা পরীক্ষা হিসাবেও সম্ভব। ভার্চুয়াল কোলনোস্কোপি পলিপ এবং টিউমার অপসারণ বা বায়োপসি বা পাঁচ মিলিমিটারের চেয়ে ছোট ক্ষতগুলির দৃশ্যায়নের মতো থেরাপিউটিক কৌশলগুলির অনুমতি দেয় না; যদি CT কোলোনোগ্রাফি ব্যবহার করে একটি বৃদ্ধি বা পলিপ সনাক্ত করা হয়, তবে এটি একটি স্ট্যান্ডার্ড কোলোনোস্কোপির সময় অপসারণের প্রয়োজন হবে। সার্জনরা ইলিও-অ্যানাল পাউচের কোলনোস্কোপি বোঝাতে পাউকোস্কোপি শব্দটি ব্যবহার করেছেন।
আনাত জুরিয়া
পাঠ
পরিচালক এবং হস্তলিপি : আনাত ইয়োটা জুরিয়া, প্রযোজক : সিগাল ল্যান্ডেসবার্গ এবং আনাত জুরিয়া, সম্পাদক : আরা ল্যাপিড, চিত্রধারণ : রনি কাজানেলসন। জেরুজালেমের রাস্তায় গাড়ি চালানো শেখা লায়লা ইব্রাহিমের গল্প অনুসরণ করে এ কথাসাহিত্য তথ্যচিত্র তৈরী। ছবিটি ২০১২ সালের হাইফা আন্তর্জাতিক চলচ্চিত্র উৎসবে "সেরা তথ্যচিত্র" পুরস্কার লাভ করে।
কোলনোস্কপি
কোলোনোস্কোপির পূর্বপ্রস্তুতি
কোলোনোস্কোপি ভাল ভাবে হওয়ার জন্য মলাশয় পরিষ্কার থাকা দরকার যাতে চিকিৎসক কোলন বা মলাশয় পরিষ্কার ভাবে দেখতে পান । প্রসিডিওরের আগে চিকিৎসকের পরামর্শ সম্পূর্ন মানা খুবই গুরুত্বপূর্ন । মলাশয় বা কোলন পরিষ্কার না থাকলে কোলনোস্কোপি সফল হয় ও আবার করানোর প্রয়োজন হয় ।
কোলনোস্কোপির কার্যপদ্ধতি
কোলোনোস্কোপি প্রসিডিওরের সময় চিকিৎসক কোলনোস্কোপ ( ½ ইঞ্চি চওড়া, ফ্লেক্সিবেল বা নমনীয় লম্বাটে একটি যন্ত্র ) এর সাহায্যে কোলন এর ভিতরেে অংশের পরীক্ষা-নিরীক্ষা করে থাকেন । কোলোনোস্কোপটি মলদ্বার থেকে বৃহদন্ত্রের মধ্যে দিয়ে প্রবেশ করানো হয় । প্রয়োজন হলে কোলনোস্কোপির সময় অল্প পরিমাণ টিস্যু নেওয়া হয়ে থাকে, পলিপ্স হয়েছে কিনা তা পরীক্ষার করে সম্পূর্ন বাদ দেওয়ার জন্য । বহুক্ষেত্রে, কোলোনোস্কোপির সাহায্যে কোলোরেক্টাল (কোলন ও রেক্টাল সম্পর্কিত) সমস্যা বা রোগ নির্নয় ও চিকিৎসা করা সম্ভব হয় কোনরকম সার্জারী ছাড়াই । কোলনোস্কোপি প্রসিডিওরের জন্য সাধারণত ৩০ মিনিট থেকে ১ ঘণ্টা সময় লাগে ।
দালের কুজিয়ায়েভ
দালের আদিয়ামোভিচ কুজিয়ায়েভ (Далер Адьямович Кузяев; জন্ম: ১৫ জানুয়ারি ১৯৯৩) হলেন একজন রুশ পেশাদার ফুটবলার, যিনি রুশ প্রিমিয়ার লিগ ক্লাব এফসি জেনিত সেইন্ট পিটার্সবার্গ এবং রাশিয়া জাতীয় দলের হয়ে একজন মধ্যমাঠের খেলোয়াড় হিসেবে খেলেন।
আন্তর্জাতিক ক্যারিয়ার
২০১৮ সালের ৩রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত রাশিয়ার ২৩ সদস্যের চূড়ান্ত দলে স্থান পান।
ওয়ারধা
ওয়ারধা (Wardha) ভারতের মহারাষ্ট্র রাজ্যের ওয়ার্ধা জেলার জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৩৪ মিটার (৭৬৭ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে ওয়ারধা শহরের জনসংখ্যা হল ১১১,০৭০ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৮০%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৭৬%। সারা ভারতের সাক্ষরতার হার ৫৯.৫%, তার চাইতে ওয়ারধা এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।